બકુલ બક્ષી કસ્ટમ્સ અને એક્સાઇઝના સેટલમેન્ટ કમિશનના વાઇસ ચેરમેન તરીકે રિટાયર્ડ થયા હતાં. તેઓ વર્લ્ડ કસ્ટમ્સ ઓર્ગેનાઇઝેશન તેમજ વર્લ્ડ ટ્રેડ ઓર્ગેનાઇઝેશનમની રૂલ્સ ઓફ ઓરિજિન કમિટીમાં ભારતનું પ્રતિનિધિત્વ કરી ચુક્યા હતા. 1997માં ઉત્કૃષ્ટ કામગીરી બદલ તેમને રાષ્ટ્રપતિ એવોર્ડ પણ મળ્યો હતો. આમ તો તેમણે લખવાની શરૂઆત અંગ્રેજીમાં કરેલી પણ કુમાર મેગેઝીનમાં તેમની પ્રથમ વાર્તા છપાયા બાદ તેમણે ગુજરાતી સાહિત્ય ક્ષેત્રે ટૂંકી વાર્તા દ્વારા પ્રવેશ કર્યો હતો. તેમના વાર્તા સંગ્રહો મજલિસ અને મોનાલિસાને ગુજરાત રાજ્ય સાહિત્ય અકાદમી દ્વારા પૃરસ્કૃત કરવામાં આવ્યા હતાં.